Pillipiigad

Pillipiigad on Kose Muusikakooli vilistlaste keelpilliorkester, mis tegutseb Harju maakonnas Kose asulas.Suurkask, Reet. Kose folkansambel Pillipiigad peab 30. sünnipäeva. Harju Elu, 3. märts 2017.Kose Muusikakooli vilistlaste keelpilliorkester "Pillipiigad". Eesti Sümfooniaorkestrite Liidu veebisait.

Ansambli asutas 1987. aastal Juta Helilaid, kes on ka ansambli kunstiline juht. 2000. aastal liitus juhendajana Angelika Kadarik ja 2014. aastal Glaire Helilaid-Ruben. 

Orkestris mängivad 12–25-aastased noored. Selle repertuaaris on nii klassikaline kui ka rahvamuusika. Orkester esineb Eesti eri maakondade rahvariietes.

Pillipiigade enam kui 700 kontserdi kavades on olnud runolaulu, seatud eesti rahvalaulu ja rahvapillipalu. Orkester on osalenud paljude Euroopa riikide festivalidel-konkurssidel. Pillipiigad on osalenud peaaegu kõigil Eestis toimunud rahvusvahelistel folkloorifestivalidel: Baltica, Viru säru, Viljandi pärimusmuusika festival, Palmse torupillipäevad, Porkuni pillar, Kassari kiigepidu, Jööri folk, Hiiu folk, Võru folkloorifestival. Samuti on orkester osalenud peaaegu kõigil üleriigilistel rahvamuusikapidudel.

Orkester on teinud koostööd Tallinna Poistekoori, Eesti Lastekoori ja Tallinna Reaalkooli laulustuudio lastekooriga. 

Orkester ja saanud Harjumaa kultuuripärli auhinna.

 Ajalugu 
Rahvamuusika ansambel Pillipiigad loodi 1987. aastal. Pillipiigade eelkäijaks oli rahvamuusikaorkester, kuid seal ei lauldud. Pillipiigade juhendaja Juta Helilaiu arvates pole pillimängu nii huvitav kuulata kui laulu. Pilli mängitakse tema arvates rohkem rahvatantsude saateks. Esimesel aastal tegutseti nii-öelda enda rõõmuks. Alustati estraadilauludest ning siis liiguti rahvamuusika poole. 

1997. aasta 25. mail andsid Pillipiigad Rahvusooper Estonia talveaias oma 10. aastapäeva kontserdi. Kontserdi kava koosnes kolmest osast. Esimene osa sisaldas Eesti rahvalaule mitmes seades, teises osas esitati Ester Mägi neiulaule ning kolmandas osas Anti Marguse karjasetoone. 

 Repertuaar 
Rahvamuusikaansambli Pillipiigade repertuaar sisaldab runolaule, eesti rahvalaule ja eesti rahvapillilugusid. Kavad on koostatud kindla temaatikaga ning põhinevad autentsel materjalil. 

Kavas on ehtne viiulimuusika ja rahvamuusika. Enamasti võetakse igal aastal kavasse mõni Eesti maakond ning mängitakse selle maakonna viiulimuusikat. Samuti lauldakse regilaule. Mängitakse ka erinevate maade rahvamuusikat. Kavas on olnud Iiri, Kreeka, Soome, Rootsi ja ka Norra rahvamuusikat. 

 Saavutused 
Rahvamuusikaansambel Pillipiigad on pälvinud ka auhindu. Juba algusaastatel pälviti kergemuusika preemia. 2001. ja 2005. aastal võideti omas kategoorias Slovakkias toimunud folkloorikonkurss. 2010. aastal pälvisid Pillipiigad Harjumaa Kultuuripärli auhinna. 2010. aastal tuldi Moskvas toimunud Spivakovi nimelise andekate laste konkursi laureaadiks. 

 Kontsertreisid ja kontserdid 
Rahvamuusikaansambel Pillipiigad on andnud üle 700 kontserdi ning esinenud väga paljudes riikides. Esimeseks kontserdireisiks oli 1998. aastal toimunud Siberi matk, kus korraldati kontserte ka Siberi Eesti külades. Seda reisi mäletavad Pillipiigad kui väga “eksootilist” kogemust. 

Üheks meeldejäävamaks reisiks peavad Pillipiigad ka Šveitsi-Prantsusmaa projekti, kus õpetati Eesti rahvamuusikat ka teistele rahvustele. Samuti on kontsertreise toimunud Inglismaale, Ungarisse, Hispaaniasse, Läti, Leetu, Moldovasse, Venemaale, Soome, Rootsi, Taani, Norra, Poola, Tšehhi, Austriasse, Saksamaale, Itaaliasse, Prantsusmaale, Slovakkiasse, Belgiasse, Hollandisse, Serbiasse ja Bulgaariasse. 

Eestis on osaletud peaaegu kõigil festivalidel: Baltica, Viru Säru, Viljandi pärimusmuusika festival, Palmse torupillipäevad, Porkuni Pillar, Kassari Kiigepidu, Kassari Pulm, Võru folkloorifestival. Samuti on Pillipiigad osalenud 2011. aastal toimunud XI noorte laulu-ja tantsupeol nii rahvamuusikute kui ka sümfooniaorkestri ridades. 

 Juhendajad 
Juta Helilaid on rahvamuusikaga tegelenud alates 14. eluaastast ja mänginud rahvamuusikaorkestris. Juta Helilaiu ema oli noorena viiulit õppinud ja tänu sellele suunasid vanemad Jutat juba viieaastaselt viiulit mängima. Tema esimene viiuliõpetaja oli Alfred Orav. Järgmised 8 aastat oli Juta õpetajaks mainekas ja silmapaistev õppejõud Marta Toona, kes on õpetanud ka Eri Klasi, Paul Mäge, Andres Mustoneni, Tiiu Peäsket, Aino Riikjärve, Kristel Pappelit, Mati Kuulbergi, Andres Laant ja Juhan Schütsi. 

Juta Helilaid õppis kuni 1966. aastani Tallinna 2. Keskkoolis Suure muusikahuvi tõttu läks ta edasi õppima Tallinna Muusikakooli, kus tema viiuliõpetaja oli Ines Rannap ja dirigeerimist õpetas Aita Teder. Tallinna Muusikakoolis õppis Juta 1970. aastani. Juta tütardest Angelika ja Glairese said hiljem Pillipiigade kaasjuhendajad. 

1980. aastal alustas Juta õpinguid Tallinna Pedagoogilises Instituudis ning lõpetas seal koorijuhtimise. 1973. aastal pakuti Juta Helilaiule tööd Kose Keskkooli muusikaõpetajana ja selle võttis ta rõõmuga vastu. 1978. aastal lõi Juta koos oma abikaasa Tiit Helilaiuga Kose Muusikakooli. Kooli direktoriks sai Tiit Helilaid. Algselt oli õpetajaid kokku 8 ning seal õpetati puhkpille, akordioni, klaverit ja viiulit. Juta õpetas viiulit, kontrabassi, klaverit, kannelt ning akordioni. 

Kose Muusikakoolist on sirgunud palju andekaid muusikuid ja kultuuritegelasi nagu näiteks Maarika Vaarik ja Mati Kõrts. Lisaks Pillipiigadele alustas Juta Helilaid Kose poistekoori, mudilaskoori, segakoori ja naistekoori. 2014. aastal jäid Tiit ja Juta pensionile, kuid Pillipiigasid juhendab Juta kuni praeguseni veel edasi. 

Angelika Kadarik on Juta Helilaiu ja Tiit Helilaiu vanim tütar. Aastal 1990 lõpetas ta Eesti Teatri- ja Muusikaakadeemia muusikapedagoogika ja koorijuhtimise erialal. 2000. aastal hakkas Angelika koos Juta Helilaiuga Pillipiigasid juhendama. 2005. aastal tegi Lydia Rahula Angelikale ettepaneku astuda Tallinna poistekoori Primo ja Secundo ettevalmistuskooride dirigendiks. Angelika on töötanud ka Kose Muusikakoolis viiuli- ja solfedžoõpetajana. 

Glaire Helilaid-Ruben on Juta Helilaiu ja Tiit Helilaiu teine tütar. Ta on lõpetanud Eesti Teatri- ja Muusikaakadeemia. 

Glaire Helilaid-Ruben on töötanud Viimsi Huvikoolis viiuliõpetajana ning ka Kose Muusikakoolis viiuliõpetajana. 2014. aastal sai temast kolmas Pillipiigade juhendaja. 

Viited

Välislingid
"Folkansambel “Pillipiigad” – 25" Maaleht, 14. märts 2012
Suurkask, R. (2017, 3. märts). Kose folkansambel Pillipiigad peab 30. Sünnipäeva. Harju Elu, 9, 12.
Helilaid, J. (1997, 30. mai). OMA JA EHTNE. Pillipiigad [Eesti Rahvusringhääling].
Kose Teataja. (2012, 14. märts). Folkansambel “Pillipiigad” – 25. 
Tohver, A. (2018, 2. november). Teenekal rahvamuusikul Juta Helilaiul täitub 70 aastat. Harju Elu.
Vapper, T. (2014, 6. juuni). Angelika Kadariku päevad on täis muusikat. Õpetajate Leht.
Virkus, I. (2017, aprill). Pillipiigade juht Juta Helilaid: Me laste ja noortega kasvatame üksteist. ERRSi Teataja, lk 6–[KL3] 12. ----

Kategooria:Eesti rahvamuusikaansamblid
Kategooria:Kose